— Універсітэцкі кампус — гэта дадатковая раскоша, там умовы вельмі крутыя. Ён нявыгадны. Усе здымаюць пакоі ў горадзе — так танней. Мне пашчасціла: я жыла з сябрамі майго бацькі, таму жыллёвых выдаткаў у мяне не было. Але ведаю, што ў сярэднім за інтэрнат выходзіць 800 долараў на месяц. Чаму вы так глядзіце? Там увогуле жыць вельмі дорага. Кубак кавы каштуе чатыры долары. А звычайнае малако — пяць. Хаця і заробкі там іншыя, вядома. Большыя за нашы ўдвая, — распавядае дзяўчына і пераходзіць да асаблівасцей краіны. З імі, прызнаецца, у першыя тыдні ёй прыйшлося складана.